Presentazion di 99 domande. Diversitât linguistiche & dirits linguistics, la publicazion sostignude dal Consei Regjonâl e de ARLeF.
“99 Domandis - Diversitât linguistiche & dirits linguistics” al è un strument divulgatîf e didatic bilengâl - furlan e talian - che al conte ce che e je la diversitât linguistiche e parcè che al vâl la pene difindile.
Realizât par cure di Giovanni Agresti de Associazion Lem-Italia te version taliane/francese, al è un impuartant strument di informazion e di cognossince che al dopre il plasê dal zûc par slargjâ la capacitât di imparâ e di tignî iniment i concets.
Cun cheste gnove scjate/zûc di 99 cjartis/domandis e ancje tantis rispuestis, la ARLeF e colabore pe seconde volte cu la Cooperativa Futura di San Vît dal Tiliment dopo il sucès di "99peraulis Fevelâ cul mont_Talking to the world" di Silvana Schiavi Fachin.
Sostignude dal Consei Regjonâl dal Friûl - Vignesie Julie e de ARLeF, la publicazion e sarà presentade Vinars ai 25 di Març aes 5 sore sere li de Sale Pasolini, in te sede de Regjon FVJ, in vie Sabbadini 31 a Udin.
A saran presints:
Franco Iacop president dal Consei Regjonâl F.V.J.
Lorenzo Fabbro president de Agjenzie Regjonâl pe Lenghe Furlane
Patrizia Geremia art director Futura Coop Sociale Onlus
Al coordenarà:
William Cisilino diretôr de Arlef.
A ducj i presints e sarà dade fûr une copie de publicazion.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn fur_Latn fur_Latn